སྤྱིར་བཏང་རིགས་པའི་འགྲོ་སྟངས་རྐྱང་པ་དེ་ཡིན་གཅིག་མིན་གཅིག་ང་ཚོའི་ནང་པའི་དཔེ་ཆའི་ནང་ལ་ཡོད་པ་དེ་མིན་པ་བྱས།དེ་རིང་ཁ་སང་ཤེས་ཡོན་གྱི་སྡེ་ཚན་གཅིགསྡེ་ཚན་གང་དང་གང་ཡིན་ཡང་རིགས་པའི་འགྲོ་སྟངས་ཤིག་བསླབ་རྒྱུའི་སློབ་དེབ་ཅིག་བཟོས་ན་ཡག་པོ་རེད་ཅེས་ངོས་ཀྱིས་ཁ་སང་བརྗོད་པ་ཡིན།དེ་རིང་འདིར་ཁྱེད་རང་ཚོ་དང་ཐད་ཀར་འབྲེལ་བ་མེད་ཀྱང་ག་ལེ་ག་ལེར་ཆོས་དོན་ལས་ཁུངས་དང་ཤེས་རིག་ལས་ཁུངས་ཁྱེད་རང་ཚོས་ཚོགས་ཆུང་ལྟ་བུ་ཞིག་བཙུགས་ཏེ་བཟོ་ཐུབ་ན་ཡག་པོ་མེད་དམ་དྲན་བྱུང༌།དེ་འདྲ་ཞིག་བཟོ་ཐུབ་ན།གཅིག་བྱས་ན།དཔེར་ན།བར་སྐབས་བོད་ནང་ལ་ཕལ་ཆེར་མདོ་སྨད་ལ་ཡིན་པ་འདྲ།ས་ཁུལ་ཁ་ཤས་ནང་སློབ་ཚན་སྤྱིར་བཏང་སློབ་གྲྭའི་ནང་གི་སློབ་ཚན་ལྟར་སློབ་ཀྱི་ཡོད་པ་རེད།འོན་ཀྱང་སློབ་སྟངས་དེ་རིགས་ལམ་དང་སྦྱར་ནས་བསླབ་རྒྱུ་དེ་འདྲ་ཁ་ཤས་ནས་བྱེད་ཀྱི་ཡོད་པ་འདྲ།དེར་བརྟེན།དེའི་ཉེ་འཁོར་གྱི་རྒྱ་མིའི་སློབ་གྲྭའི་དགེ་རྒན་དེ་འདྲ་ཆེད་མངགས་ལྟ་བར་ཡོང་སྟེ་ཁྱེད་རང་ཚོའི་སློབ་གྲྭ་ནས་ཐོན་པའི་ཕྲུ་གུ་དེ་ཚོའི་གྲས་དཔྱད་པ་བྱ་རྒྱུའི་ནུས་པ་དེ་གཞན་དང་མི་འདྲ་བའི་ཆེན་པོ་དང་ཡག་པོ་འདུགདེ་ཁྱེད་རང་ཚོས་སློབ་ཁྲིད་གང་འདྲ་བྱེད་ཀྱི་ཡོད་དམ།ཞེས་ཆེད་མངགས་ལྟ་སྐོར་ལ་ཡོང་མཁན་བྱུང་འདུགརྗེས་སུ་དེ་འདྲ་ལ་དོ་སྣང་གསར་པ་བྱུང་སྟེ།དེའི་ཉེ་འཁོར་གྱི་སྤྱིར་བཏང་ད་ལྟ་རྒྱ་མིའི་གཞུང་གི་སློབ་གྲྭ་དེ་འདྲའི་ནང་རིགས་ལམ་གྱི་འགྲོ་སྟངས་འགོ་བཙུགས་ནས་ཁྲིད་ཀྱི་ཡོད་པའི་སྐད་ཆ་ཞིག་ངོས་ཀྱིས་གོ་བྱུང༌།